वहां ये “पैसों की बारिश” चोरों ने की और आम लोगों ने अपनी खूब जेबें भरीं.दरअसल चोरों ने पड़ोस के घर से एक सेफ चुराई और उसे कार में लेकर भाग रहे थे. लेकिन उनके पीछे-पीछे पुलिस भी थी.आखिरकार पुलिस को चमका देने के लिए चोरों ने सेफ को कार से फेंक दिया और इसी के साथ उसमें रखे 50, 100 और 200 यूरो के नोट सड़क पर बिखर गए.अब पुलिस लोगों से कह रही है कि वो लाखों यूरो की उस रकम को लौटा दे जो उन्हें सड़कों पर बिखरी मिली.चोर अब भी फरार बताए जाते हैं.बीबीसी संवाददाता मैथ्यू प्राइस के अनुसार एक व्यक्ति का कहना है कि उसके हाथ पांच हजार यूरो की दो गड्डियां लगीं जिसमें से एक पुलिस वालों ने ले ली.एक अन्य व्यक्ति के अनुसार ऐसा लगा कि जैसे "पैसों की बारिश" हो रही है.स्थानीय अभियोजक का कहना है कि लोगों को सड़कों पर पैसे बिखरे मिले तो स्वाभाविक है कि सब अपनी अपनी जेबें भरें.इसमें से कुछ लोगों ने पैसे वापस कर दिए हैं, लेकिन अच्छी खासी रकम अब भी वापस आनी बाकी है.अधिकारियों का कहना है कि जो भी व्यक्ति इस नकद रकम को अपने पास रखेगा, उसे दो साल तक की जेल हो सकती है.